Skiatika

Skiatika inggih punika nyeri sane memancar saking punggung sor ngantos ring batis.  Nyeri puniki taler prasida nglimbak ring makudang-kudang genah ring batis, minakadi ring punggung, ring jaba, utawi ring arep batis.  Serangan nyeri sering pisan metu nadak sesampun kegiatan sekadi ngangkat barang sane berat. Ngawit saking rasa sakit taler minab bertahap.  Biasane sang sane keni sering ngarasayang sakit sakadi katembak ring bagian tubuh sane keni.  Umumnyane, gejala punika wantah ring siki sisi angga.  Ring makudang-kudang galah, rasa sakit taler prasida karasayang ring kalih sisi angga.  Nyeri punggung sor taler wenten ring galah-galah sane sampun lintang.  Lemet utawi mati rasa taler prasida wenten ring makudang-kudang genah ring batis lan batis sane keni. 

Sawatara 90% saking sciatica puniki kaawinang olih hernia inti pulposus. Hernia puniki menekan ring silih sinunggil muncuk saraf lumbar utawi sakral.  Spondilolistesis, stenosis tulang belakang, sindrom piriformis, tumor panggul, lan mobot inggih punika makudang-kudang sane ngawinang sciatica sane lianan.  Tes ngangkat batis lurus taler sering kalaksanayang anggen ngwantu ngadegang diagnosis.  Tes puniki kabaos positif yening rasa sakit karasayang memancar ring sor lutut ritatkala batis kaangkat rikala pasien merem ring punggungnyane. 

Ring makudang-kudang kasus, pencitraan medis sujatinnyane nenten kabuatang.  Nanging, pencitraan patut kalaksanayang yening wenten pikobet ring fungsi usus utawi kandung kemih, wenten ilangnyane rasa utawi lemet sane signifikan ring batis, gejala sampun sue mamargi, utawi wenten rasa jejeh ring tumor utawi infeksi.  Gejala penyakit sane minab kacingak mirib sareng kasus puniki inggih punika penyakit panggul lan infeksi herpes zoster awal (sadurung ruam). 

Manajemen awal biasane nganggen obat penghilang rasa sakit.  Nanging, kawigunan obat penghilang rasa sakit lan relaksasi otot kantun kirang bukti sane jangkep.  Umumnyane kasaratang mangda pasien nglanturang antuk kegiatan sedina-dina sane normal sekadi sane prasida.  Ring sawatara 90% jadma, rasa sakit pacang surut ring kirang saking nem minggu.  Yening rasa sakit punika sayan kaon lan langkungan saking nem minggu, pilihan operasi minab dados pilihan. 

Yadiastun intervensi bedah prasida ngelisang ngilangang rasa sakit, kawigunannyane jangka panjang durung tatas karesepang.  Operasi minab kaperluang yening wenten komplikasi, sakadi ilangnyane fungsi usus utawi kandung kemih sane normal.  Kirangnyane bukti penelitian maartos akehan perawatan, rumasuk gabapentin, kortikosteroid, pregabalin, akupunktur, terapi panas utawi es, lan manipulasi tulang belakang, kantun perlu kaplajahin antuk manfaat lan efek sampingnyane.   

Kirang saking 1% ngantos 40% saking makasami jadma pacang keni sciatica ring makudang-kudang titik ring kahuripannyane, manut ring sapunapi sciatica punika kategesang.   Sciatica pinih sering kapanggihin ring anak lanang, lan biasane kapanggihin ring yusa 40 ngantos 59.   Kahanan sciatica sampun kauningin saking dumun.  Kapertama nganggen kruna sciatica inggih punika ring warsa 1451. 

 Lis pustaka 

Kategori:Panyakit
Kategori:Pikobet sistem saraf tepi